
KUVENDI I KOMUNËS SHTIME
______________________________________________________________________________Npi – 01/_ _ datë: _ _.07.2026
Në bazë të nenit 12 të Ligjit Nr. 03/L-040 për Vetëqeverisjen Lokale, nenit 5.2 të Ligjit Nr. 03/L-087 për Ndërmarrjet Publike, Kuvendi i Komunës së Shtimes, në mbledhjen e mbajtur më _ _ 07.2026, merr këtë:
PROPOZIM – VENDIM
PËR CAKTIMIN E KOMPENSIMIT MUJOR TË ANËTARËVE TË KOMISIONIT KOMUNAL TË AKSIONARËVE TË NDËRMARRJEVE PUBLIKE 

I
Me këtë vendim caktohet kompensimi mujor i anëtarëve të Komisionit Komunal të Aksionarëve të ndërmarrjeve publike në lartësinë e pagës minimale të përcaktuar me Vendimin e Qeverisë së Republikës së Kosovës Nr. 02/218, të datës 28.08.2024, për përcaktimin e pagës minimale në Republikën e Kosovës, poashtu Vendimin Nr. 09/273, të dates 31.10.2025 si dhe me çdo akt pasues që ndryshon ose zëvendëson këtë vendim.
II
Kompensimi i përcaktuar me nenin 1 të këtij vendimi paguhet nga ndërmarrja publike përkatëse, në të cilën Komuna e Shtimes ushtron të drejtat e aksionarit, në përputhje me legjislacionin në fuqi dhe aktet e saj të brendshme.

III
Për zbatimin e këtij vendimi obligohen Komisioni Komunal i Aksionarëve, organet drejtuese të ndërmarrjeve publike dhe organet kompetente të Komunës së Shtimes, secila në kuadër të kompetencave të saj.
IV
Ky vendim hyn në fuqi tridhjetë (30) ditë pas regjistrimit në Zyrën e Protokollit të Ministrisë përgjegjëse për Vetëqeverisje Lokale dhe publikimit të tij në gjuhët zyrtare në ueb-faqen zyrtare të Komunës së Shtimes.
Vendimi t'i dërgohet: Kryesuesit të Kuvendit, Kryetarit të Komunës së Shtimes; Komisionit Komunal të Aksionarëve; Ndërmarrjeve publike, Arkivit.

	Kryesuesi i Kuvendit
   v.v.    	     Rrahman Jakupi
____________________

